cyanic-selkie/wikianc huggingface dataset:
Dashiell Hammett
Säi Liewen
Mä schonn 1908 huet de Papp aus Gesondheetsgrënn missen ophale mat schaffen, an de 14 Joer ale Samuel huet misse mat der Schoul ophale fir seng Famill z'ënnerhalen. No e puer Jore mat schlechtbezuelten Aarbechtsplaze krut hien 1915 eng Plaz bei der Baltimore Agence vun der bekannter Detektei Pinkerton. Dat war an enger Zäit, an där et zu ville soziale Spannungen tëscht de grousse Firmen an de Gewerkschafte koum. Sou waren d'Leit vu Pinkerton haaptsächlech als Streikbriecher beschäftegt.
Zu Butte am Montana krut den Hammett Suen ugebuede fir de Frank Little, en IWWW-Gewerkschaftschef ëmzebréngen. Wéi de Little eng Zäitchen drop gelyncht gouf, hunn dem Hammett seng politesch Usiichte sech radikaliséiert an en huet bei Pinkerton opgehalen.
Am Éischte Weltkrich gouf den Hammett Sergeant an dem "Motor Ambulance Corps". Et war déi Zäit, an där d'Spuenesch Gripp sech weltwäit ausgebreet huet. Den Hammett huet eng Gripp opgeraf, déi als Longenentzündung behandelt gouf an domat ausgoung, datt hien tuberkuloskrank war. Sou war hie fir de Rescht vum Krich an engem Spidol an Amerika a fir de Rescht vu sengem Liewen huet e sech misse mat de Follgen erëmploen.
Nom Krich huet hien nees bei Pinkerton ugefaangen, huet ugefaange mat Drénken a mat Schreiwen.
Säi Schreiwen
Am Pulp Magazine Black Mask, dat déi Zäit vum Joseph Shaw editéiert gouf, koum am Dezember 1922 dem Hammett seng éischt Geschicht, The Road Home, ënner dem Pseudonym "Peter Collinson" eraus. An der Oktober-Nummer 1923 vu Black Mask koum déi éischt Geschicht, Arson Plus, mam Continental Op eraus. Dat war e Personnage, deen an 28 Kuerzgeschichten an an zwéi Romaner vum Hammett opdaucht. 1932 ass e Comic vum Alex Raymond erauskomm, Secret Agent X-9, fir deen den Hammett den Text geschriwwen huet. A sengem nächste Roman vun 1930 spillt den Detektiv Sam Spade d'Haaptroll. En desillusionéierten, rauen Eenzelgänger, deen dacks laanscht d'Gesetzer hantéiert geet am The Maltese Falcon op d'Sich no dem Malteesesche Fallek, enger klenger Statu, mat där eppes méi muss lass sinn. Bannent engem Joer kënnt et zu siwen Oploen.
Red Harvest (1929)
Den Donald Willson, deen a senger Zeitung ugefaangen hat, d'Korruptioun an der Stad Personville, och Poisonville genannt, opzedecken, gëtt dout opfonnt. Säi Papp, dee mächtegste Mann aus der Géigend, engagéiert en Detektiv, deen erausfanne soll, wie säi Jong ëmbruecht huet. Den Ech-Erzieler ass den Detektiv, dee fir d'Continental Detective Agency schafft, an deem säin Numm ni genannt gëtt. E gëtt Continental Op genannt an am Laf vum Roman kritt de Lieser mat, datt e kleng, déck an ongeféier 40 Joer al ass. No an no fënnt den Detektiv eraus, wien a wat hanner deem Ganze stécht. Mä bis zum Enn leeft nach vill Blutt an d'Gullien.
The Glass Key (1931)
An enger US-amerikanescher Stad ass de Walkampf am Gaang an dem Senator Henry säi Jong, den Taylor Henry, läit op der Strooss an ass dout. Den Tayler war hanner dem "Big Boss" senger Sëschter hier gewiescht, fënnt den Detektiv, den Ned Beaumont eraus. De Paul Madwig, den ernimmte "Boss" gëtt de Muerd och zou, awer de Beaumont gleeft him näischt.
Hämichtbaach (Wemperbaach)
D'Hämichtbaach ass eng kleng Baach am Éislek, an e rietsen Niewefloss vun der Wemperbaach.
Si huet hir Quell op enger Héicht vu 455 Meter zu Bënzelt a leeft vun do aus no Südosten, fir no engem Laf vu ronn engem Kilometer op der Héicht vum CR355 an d'Wemperbaach ze lafen.
Beratón
Si huet 45 Awunner op enger Fläch vu 41,15 km².
Tunnel Aessen
Den Tunnel Aessen ass en Autobunnstunnel op der lëtzebuergescher Autobunn A 13 op der Héicht vu Suessem.
Den Tunnel fänkt um P.k. 4,8 un, an ass 200 Meter laang.
E besteet aus 2 Réier a gouf 1994 fir de Verkéier opgemaach.
E läit tëscht Zolwer an den Aessen an iwwer den Tunnel geet den CR178.
Jules Schreiner
De Jules Schreiner, gebuer den 23. Dezember 1899 zu Bréissel a gestuerwen de 7. Februar 1985, war e lëtzebuergesche Politiker a Foussballspiller.
Hien ass a fréier Jugend op Lëtzebuerg komm an huet an der Zäit um Éischte Weltkrich als Dréier op Arbed Schëffleng geschafft. Hien huet sech gewerkschaftlech engagéiert a gouf dofir e puermol entlooss. 1928 huet hie sech als Béierdepositaire installéiert.
Hien huet och Foussball gespillt, fir d'éischt an der Jeunesse Esch an duerno an der Fola, hien huet de 17. Abrëll 1927 fir déi lëtzebuergesch Foussballnationalekipp gespillt.
Am Zweete Weltkrich war hie Member vun der Resistenz an ass vun den Nazien an d'Konzentratiounslager Buchenwald gestach ginn.
Vun 1934 u gouf hie siwemol hannerenee, bis 1975, op der Lëscht vun de Sozialisten, an den Escher Gemengerot gewielt. Tëscht 1951 an 1965 war hie Schäffen, a vun 1965 bis 1969 Buergermeeschter vun Esch-Uelzecht.
No de Gemengerotswale vun 1969 wollt hien d'Koalitioun mat der CSV viruféieren, mä en Deel vun der LSAP war domat net averstanen. Et koum zu Neiwale mat zwou sozialistesche Lëschten, déi eng ugefouert vum Schreiner, déi aner, déi ee Sëtz méi krut, vum Joseph Brebsom.
Naturschutzgebitt Kuebebierg
Kuebebierg ass en Naturschutzgebitt an der Gemeng Lëtzebuerg. Tëscht Kierchbierg, Weimeschkierch an Dummeldeng erstreckt sech um Kuebebierg e variéiert Gebitt mat Dréchewisen, wouvu 25,8 ha zanter dem 26. Mäerz 2002 ënner Naturschutz stinn.
Haschisch
Haschisch (vun ) ass e Rauschgëft, dat aus dem Haarz vun der weiblecher Hanfplanz (Cannabis) gewonne gëtt. Et gëtt meeschtens a Päifen oder Jointe gefëmmt, mä kann och an Iessen oder Gedrénks consomméiert ginn.
Cannabis zu Lëtzebuerg
Mam „Cannabis-Gesetz“ vum 10. Juli 2023 an dem Règlement grand-ducal vum 14. Juli 2023 ass et Erwuessenen zu Lëtzebuerg zanterhier erlaabt, véier Cannabisplanze pro Stot doheem unzeplanzen an ze kultivéieren. De private Konsum ass erlaabt an d'Strofe fir de Besëtz vu Cannabis goufen erofgesat.
Antisthenes
Den Antisthenes, gebuer ëm 445 v. Chr. zu Athen, a gestuerwen ëm 365 v. Chr., war e griichesche Philosoph aus der Antiquitéit a gëllt als Grënner vum Kynismus.
Säi Liewen
Den Antisthenes war de Jong vun engem Athener an enger thrakescher Sklavin.
Pierre-Auguste Renoir
De Pierre-Auguste Renoir, gebuer de 25. Februar 1841 zu Limoges a gestuerwen den 3. Dezember 1919 zu Cagnes-sur-Mer, war e franséische Moler.
Egon Jux
Den Egon Jux, gebuer de 17. Juli 1927 zu Königsberg, a gestuerwen den 19. August 2008, war en däitschen Architekt, dee virun allem fir déi Brécke bekannt ass, déi en entworf huet.
Hien ass e Schüler vum Le Corbusier. Zu de markantste Brécke vun him zielen d'Rout Bréck an der Stad Lëtzebuerg an d'Köhlbrandbrücke zu Hamburg.
Alkmaion
Den Alkmaion oder och nach Alkmaion vu Kroton, gebuer géint 520 v. Chr., a gestuerwe géint 450 v. Chr., war e griichesche Philosoph, Medezinner an Astronom.
Lycée Nic-Biever
De Lycée Nic-Biever, kuerz LNB oder LNBD, ass eng ëffentlech lëtzebuergesch Secondaires– an Héichschoul zu Diddeleng, déi nom Gewerkschaftler a Politiker Nic Biever genannt ass.
De Lycée besteet aus dem Haaptgebai an der Rue du Parc an der Annex « Alliance » an der Rue Reiteschkopp.
Historique
Den haitege Lycée geet zeréck op eng Mëttelschoul déi op Basis vum Gesetz vum 16. August 1965 iwwer d'Schafe vum Enseignement moyen zu Lëtzebuerg, duerch e groussherzoglecht Reglement vum 12. Juli 1968 zu Diddeleng geschaf gouf. D'Coursë goufen ufanks an zwee Gebaier, déi mat Primäreschoule gedeelt goufen, gehalen, d'Administratioun war an enger Villa, an där virdrun e Sanatorium war.
Duerch e groussherzoglecht Reglement vum 14. Dezember 1970 gouf e Centre d'enseignement professionnel geschaf an un de Collège d'enseignement moyen de Dudelange ugegliddert. Dësen neie Schoulkomplex krut d'Bezeechnung Collège d'enseignement moyen et professionnel de Dudelange.
Am Parc vun där Villa gouf dann dat Schoulgebai gebaut, dat haut nach steet, an dat den 20. Oktober 1973 ageweit gouf. Bei där Geleeënheet gouf d'Schoul a Collège Nic.-Biever ëmgenannt.
1974/75 koumen och Klassen aus dem Enseignement complémentaire an d'Gebai, a vun 1975/76 un, Septièmes-, Sixièmes- a Cinquièmes-Klassen aus dem Secondaire général (classique & moderne).
Duerch en Arrêté ministériel vum 23. Mee 1979 krut de Collège Nic.-Biever d'Erlabnes fir zéng Joer laang eng polyvalent Schoul fir dat 7. bis 9. Schouljoer anzeféieren.
1979 ass d'Schoul an e Lycée technique ëmgewandelt ginn a krut deemno den Numm ''Lycée technique Nic. Biever'' (LTNB).
1980-1984 ass d'Gebai vergréissert ginn, an 1988 gouf d'Verwaltungsgebai restauréiert, fir doran ënner anerem eng Bibliothéik (déi no der Aline Mayrisch-de Saint-Hubert genannt ass) an Aarbechtsraim ënnerzebréngen.
Wéi de Lycée fir d'Rentrée 2010/2011 och Klassen aus der Division supérieure vum Sekundarunterrecht opgeholl huet, gouf en a Lycée Nic-Biever ëmgenannt.
Akerbau
Ënner Akerbau versteet een d'Uplanzen an d'Recoltéiere vu Planzen, meeschtens, fir se als Liewensmëttel ze gebrauchen, méi seelen och, fir se zu aneren Zwecker ze verschaffen.
An der Wirtschaftstruktur zu Lëtzebuerg huet den Akerbau iwwer d'Joerzéngten u Gewiicht verluer, kuckt dozou den Artikel "Akerbau zu Lëtzebuerg".
Canton d'Antrain
De Canton d'Antrain ass eng franséisch administrativ Andeelung am Arrondissement Fougères-Vitré, am Departement Ille-et-Vilaine an der Regioun Bretagne.
Ëmwelt
D'Ëmwelt oder d'Environnement vun engem Liewewiesen ass déi no oder déi méi wäit Ëmgéigend, déi en direkten oder indirekten Afloss op dat Liewewiesen a seng Liewensbedingungen huet. Am Bezuch op de Mënsch ënnerscheet een ënner anerem:
Sozial a kulturell Ëmwelt
Déi sozial a kulturell Ëmwelt vun engem Individuum besteet engersäits aus de Mënschen, mat deenen et onmëttelbar a Bezéiunge steet, an anerersäits och aus dem méi wäite kulturellen Ëmfeld, dat Aflëss huet. Dozou gehéiere beispillsweis de politeschen a wirtschaftleche System, an deem et dran ass asw.
Stéchwierder: Famill, soziale Milieu, sozial Schicht, Sozialisatioun, Kultur.
Natierlech Ëmwelt
D'Ëmwelt ass e Netzwierk vu Lokalitéiten, dat e grousse Komplex vu kierperlechen, emotionalen, intellektuellen a spirituellen Interaktiounen ënnerstëtzt. D'Land ass lieweg an ugefëllt mat Energie. Alles, wat mer erliewen, ass e Spektrum vun der Vitalitéit.
Et gesäit een dee Begrëff dofir virun allem am Zesammenhang mat Ëmweltschutz, Ëmweltverschmotzung an Ëmwelt-Gipfel - obwuel Ëmwelt am méi wäite Sënn (cf. uewen) ongeféier 20 bis 50-mol sou vill Fachgebidder ëmfassst. Contrairement zum einfachen Naturbegrëff bezitt een hautdesdaags och déi urban Ëmwelt mat an.
Domat gi Gebidder wéi Verkéier, Bauwiesen, Geotechnik oder Waasserwirtschaft um Rand oder zentral mat abezunn, mä och Theme wéi Offallwirtschaft, Protektioun géint Kaméidi, Elektrosmog an änlech Problemfelder. Am klasseschen Naturschutz goufe se bis elo kaum (oder nëmmen dem Numm no) behandelt.
Ëmwelt am ekologesche Sënn
Ëmwelt an der Ekologie bezeechent all Aflëss op d'Natur an all ekologesch Fakteuren, déi op eng Aart awierken. Dacks gëtt de Begrëff Ëmwelt an der Ëmgankssprooch mat Natur gläichgesat.
Kuckt och
Grénge Punkt, Recycling, Kyoto-Protokoll, Ofgas, Ekologie, Ekosystem, Biotop, Habitat, Biozönos, Ekologesch Nisch, Ëmweltfaktor, Ëmweltzerstéirung, Ëmweltschutz, Ëmweltschutzorganisatioun, Ëmweltverschmotzung, Ëmweltbewosstsinn.
John Chadwick
Den John Chadwick, gebuer den 21. November 1920 zu London, a gestuerwen de 24. November 1998. war e brittesche Philolog a Paleograph.
Zesumme mam Michael Ventris huet den Chadwick 1951 d'Silbeschrëft Linear B dechiffréiert, eng fréi Schrëft vum mykenesche Griichesch.
Canton de Château-Landon
De Canton de Château-Landon ass eng fréier franséisch administrativ Andeelung am Arrondissement Fontainebleau, Departement Seine-et-Marne an der Île-de-France.
Naturschutzgebitt Ramescher
Ramescher ass en Naturschutzgebitt an der Gemeng Wëntger. Nërdlech vu Wëntger läit e Fiichtgebitt, wouvun 11,4 ha mat enger 51,3 ha grousser Pufferzon zanter dem 11. Februar 1993 ënner Naturschutz stinn.
D'Naturschutzgebitt Ramescher ass en Deel vum Natura-2000-Gebitt vum Wëntger Plateau a war dat éischt, dat mat engem Reglement grand-ducal als solches deklaréiert gouf. Et läit um Zesummefloss vun der Trëtterbaach an der Ramescherbaach.
Kakerlaken
Kakerlaken (Blattodea) si mat 3500 Aarten eng Uerdnung bannent den Insekten.
Kakerlake sinn Allesfrësser a se hunn gär waarm an trieden dat ganz Joer op.
Zu Lëtzebuerg si besonnesch véier Aarten ze fannen, déi däitlech z'ënnerscheede sinn, sech awer alleguer hemimetabol entwéckelen.
Hauskakerlak oder Däitsch Kakerlak
D'Hauskakerlak, Blattella germanica
Kichekakerlak
D'Kichekakerlak, Blatta orientalis,
Miwwelkakerlak
D'Miwwelkakerlak, Supella longipalpa,
Amerikanesch Kakerlak
Déi amerikanesch Kakerlak, Periplaneta americana.
Chamberpresidenten
Dës Lëscht vun de Chamberpresidente vun 1842 bis haut ass en Deel vun de Referenztabellen.
E puermol huet en "Doyen d'âge" d'Presidence vun der Chamber fir eng ausseruerdentlech Sëtzung vun engem Dag iwwerholl:
Déi uerdentlech Sessioun vum 6. Dezember 1944, déi aus enger eenzeger Sëtzung bestanen hat, gouf vum "Doyen d'âge" Nicolas Wirtgen presidéiert.
Doulemerbaach
D'Doulemerbaach, oder Duelemerbaach, ass eng Baach zu Lëtzebuerg an de Gemenge Leideleng, Lëtzebuerg an Hesper.
Si huet hir Quell an der Gemeng Leideleng am Kächerbësch. Si leeft vun do aus no Osten, an no 500 Meter kënnt se op den Territoire vun der Gemeng Lëtzebuerg, wou se fir d'éischt d'Brakeweiere fiddert, an duerno duerch de Grousseweier leeft. Ronn 800 Meter méi déif leeft se ënner der Diddelenger Autobunn erduerch, fir dann duerch eng schmuel Griecht op Hesper weider ze lafen, wou se hanner dem Hesper Gemengenhaus an d'Uelzecht leeft. D'Baach ass 4,7 km laang.
An de Bëscher vum Doulemerdall wiisst eng rar Bléieplanz, déi zu Lëtzebuerg nëmmen nach op ronn enger Dosen aner Plaze virkënnt: d'Mäerzblimmchen oder de Mäerzstäerchen, Scilla bifolia.
Library of Congress
D'Library of Congress, d'Bibliothéik vum US-Kongress zu Washington D.C. ass de facto d'Nationalbibliothéik vun den USA, a se ass geduecht fir de Membere vum US-amerikanesche Kongress Recherchen an all Wëssensgebidder z'erlaben.
D'Gréisst
D'Library of Congress ass eng vun de gréisste Bibliothéiken op der Welt. D'Kollektioune begräife méi wéi 29 Millioune Bicher an anert gedréckte Material a 470 Sproochen, iwwer 58 Millioune Manuskripter, déi gréisst Sammlung vun ale Bicher, dorënner eng Gutenberg Bibel, iwwer eng Millioun Regierungspublikatiounen, eng Millioun Dageszeitungen aus der ganzer Welt aus de leschten dräi Joerhonnerten, 33.000 gebonne Bänn mat Zeitungen, eng hallef Millioun Mikrofilm-Spullen, iwwer 12 Millioune Fotoen a 4,8 Milliounen Pläng, Partitiounen a Kaarten. Dobäi kommen 2,7 Milliounen Tounopnamen.
D'Grënnung
Nodeem den US-President John Adams de Regierungssëtz vu Philadelphia op Washington D.C. verluecht hat, gouf d'Library of Congress de 24. Abrëll 1800 gegrënnt. Et goufen an deem Ament 5.000$ prettgestallt fir Bicher ze kafen a Raim auszestafféiere fir déi Bicher ze lageren. Um Ufank war d'Bibiliothéik am neie Kapitol ënnerbruecht. Nodeem d'Bibliothéik op 3000 Bicher koum, ass se 1814 vu britteschen Truppen a Brand gestach ginn.
Sou koum et, datt den déizäitege President Thomas Jefferson dem Kongress seng eege Bibliothéik mat 6.487 Bicher zum Verkaf ugebueden huet. De Kongress huet se fir 23.950 $ kaaft; dat war de Grondstee fir eng national Bibliothéik. De 24. Dezember 1851 koum et zu enger zweeter Katastroph, 35.000 Bicher an aner Dokumenter sinn an engem grousse Feier verbrannt.
Déi haiteg Gebaier
Enn 2005 huet d'Bibliothéik e kénge Plang ugekënnegt, d'World Digital Library, an där Bicher an all aner Dokumenter digital sollen erfaasst ginn, an op déi Manéier besser versuercht a besser disponibel solle ginn.
Urbanismus
Den Urbanismus am anticke Sënn vum Wuert, bekëmmert sech ëm d'Urbanisatioun an d'Organisatioun vun de Stied, an den Territoiren déi hinne gehéieren. Déi Leit déi sech domat ofginn, sinn d'Urbanisten an d'Wëssenschaft déi sech drëm bekëmmert ass d'Urbanistik.
D'Urbanistik steet an enker Verbindung mat der Architektur, der Geographie, der Geologie an der Hydrographie, a se muss bei probéieren d'Zesummespill vun deene verschiddene Facteure sou gutt wéi méiglech ënner een Hutt ze kréien. S'ass deemno en Deel vun den Humanwëssenschaften.
Vun engem technesche Standpunkt aus gesinn ass den Urbanismus eng Deeldisziplin vun der Raumplanung a beschäftegt sech grad wéi déi mat der Analys vun der Stad an, an engem zweete Schrëtt, mat der Elaboratioun vu Planungskonzepter, woubäi ee stänneg muss tëscht alle relevanten Intressien ofweien, d. h. virun allem tëscht der Nofro am Zwang vun enger Welt, déi engem konstanten demographesche Wuesstem an engem staarken Drock vun der Zivilisatioun ënnerworf ass. Den Urbanismus déngt an éischter Linn der Steierung vun der Buedemnotzung fir all Stad- oder Gemengegebidder oder fir eenzel Deelberäicher dovun, wéi z. B. Logementer oder Transportinfrastrukturen. Déi mat dem Urbanismus beschäftegt Fachleit schaffe meeschtens an der ëffentlecher Verwaltung.
Aufgab vum Urbanismus ass d'Erreeche vun enger nohalteger urbaner Entwécklung vun de Stied a Gemengen, wéi och vun deenen hiren Deelgebidder. Dobäi sinn déi sozial, wirtschaftlech an ëmweltschutzbezunnen Ufuerderunge matenaner an Aklang ze bréngen. Et muss ee fir eng sozialgerecht Buedemnotzung suergen, déi dem Wuel vun der Allgemengheet déngt. Den Urbanismus soll dozou bäidroen, eng mënschewierdeg Ëmwelt ze sécheren an déi natierlech Liewensgrondlagen ze schützen an z'entwéckelen, och am Hibléck zu enger responsabeler Fërderung vum allgemenge Klimaschutz. Doriwwer eraus soll déi urban Gestalt an d'Uertschafts- a Landschaftsbild baukulturell erhalen an entwéckelt ginn.
Gare Paradiso
D'Gare Paradiso ass eng Halt op der Antenn Kautebaach-Wolz vun der CFL-Linn 1, der sougenannter Nordstreck vun der Lëtzebuerger Eisebunn, tëscht der Gare Mäerkels an der Gare Wolz.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng weider Antenn zweigt vun der Gare Ettelbréck of a féiert bis op Dikrech.
D'Gare Paradiso ass eng "Halte sur demande", dat heescht, et muss een dem Chef de train Bescheed soe fir erausklammen ze kënnen, oder um Quai stoen a wénken, fir matgeholl ze ginn.
D'Halt ass eigentlech ugeluecht gi fir de Scoutshome ze bedéngen, deen am fréiere Gardshaischen ass, an deen dem Arrêt säin Numm ginn huet. E weidere Scoutschalet, d'Tutschemillen, läit 200 m a Richtung Wolz, an eng ronn 500 weider an Direktioun Wegdichen d'Campingplaz vun de Wëlzer Scouten.
Auxerrois
D'Wuert Auxerrois bezeechent:
Sergei Iwanow
De Sergei Walerjewitsch Iwanow (russesch: Сергей Валерьевич Иванов), gebuer de 5. Mäerz 1975 zu Tscheboksary, ass e russesche professionelle Vëlossportler.
Almazán
Almazán ass eng spuenesch Uertschaft a Gemeng an der Provënz Soria.
Si huet 5.727 Awunner op enger Fläch vu 166,53 km².
Benito Mussolini
De Benito Mussolini, gebuer den 29. Juli 1883 zu Predappio an der Provënz Forlì-Cesena, a gestuerwen den 28. Abrëll 1945 zu Giulino an der Gemeng Mezzegra an der Provënz Como, war en italieenesche Politiker.
Als Kapp vun der faschistescher Beweegung respektiv dem faschistesche Regime an Italien hat en den Titel Duce del Fascismo (Führer vum Faschismus), a Kuerzform Il Duce (De Führer).
Biergbau
Biergbau bezeechent den Ofbau vu Buedemschätz.
Dës kënnen Äerzer oder soss Metaller sinn, mä och fossil Brennstoffer, wéi Brong- oder Steekuel, Mineraler oder Salz.
Biergbau kann ënner Dag a Galerien, oder iwwer Dag geschéien.
Zu Lëtzebuerg ass ofgebaut ginn:
Ascorbinsaier
Ascorbinsaier oder Vitaminn C ass e Vitaminn, dee sech am Waasser opléist.
Eegenschaften a Struktur
Seng cheemesch Formel ass: C6H8O6
Canton de Charenton-du-Cher
De Canton de Charenton-du-Cher ass eng fréier franséisch administrativ Andeelung am Arrondissement Saint-Amand-Montrond, am Departement Cher an der Regioun Centre. Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Linn STIB 6
D'Linn 6 vum Bréisseler Metro verbënnt d'Statioune Roi Baudouin a Simonis (Elisabeth).
Hiren Tracé gläicht och schematiséiert enger "6".
Bonsoir
Bonsoir ass e franséische Film vum Jean-Pierre Mocky aus dem Joer 1994.
Eugène Freyssinet
Den Eugène Freyssinet gebuer den 13. Juli 1879 zu Objat am Departement Corrèze, a gestuerwen den 8. Juni 1962 zu Saint-Martin-Vésubie an den Alpes-Maritimes, war e franséischen Ingenieur an den Erfinder vum Spanbëtong.
Helen-B.-Warner-Präis
Den Helen-B.-Warner-Präis gëtt all Joer vun der American Astronomical Society fir ee bedeitende Bäitrag zu der observéierender oder theoreetescher Astronomie verginn.
Präisdréier:
Damien Kratzenberg
Nodeem de Kratzenberg seng Lycéesstudien zu Dikrech gemaach hat, huet hien zu Lille, Paräis a Berlin Philologie studéiert. Duerno war hie Professer fir Griichesch an Däitsch, fir d'éischt zu Dikrech, dann zu Iechternach an am Kolléisch.
1907 gouf hie Member am Volksbildungsverein, engem éischter lénksgeriichten antiklerikale Veräin, vun deem hie vun 1922 bis 1934 President war. Vun 1912 bis 1934 war hie Member vun der Association générale des étudiants luxembourgeois. Politesch engagéiert war hien tëscht 1930 an 1938 an der Liberaler Partei.
Heim ins Reich
Seng Léift fir déi däitsch Kultur a besonnesch fir déi däitsch Literatur huet de Kratzenberg op ganz Däitschland iwwerdroen. Fir hie waren d'Lëtzebuerger Däitschstämmeger. Hien huet seng Däitschstämmegkeet bei all Geleeënheet ervirgehuewen, awer an deem Moment huet en nach op déi staatlech Souveränitéit gehalen.
Wéi sech vum Januar 1933 un eng Diktatur am Nopeschland breetgemaach hat, huet en et um Ufank fir eppes gehalen, mat deem déi däitsch Kultur scho géif fäerdeg ginn.
Mä am Laf vun der Zäit huet de Kratzenberg sech ëmmer méi zum Nationalsozialismus gedréint. Hien huet ugefaangen, sech zu dem nationalsozialistesche Führerprinzip ze bekennen. Dat huet mat sech bruecht datt hien et fir néideg fonnt huet, datt déi biergerlech Fräiheete missten ofgebaut ginn, fir d'Ziler vum Nationalsozialismus z'erreechen. Den Héichpunkt an där Entwécklung koum 1936. Do krut de Kratzenberg déi renomméiert Goethemedaille für Kunst und Literatur wéinst sengen aussergewéinleche Verdéngschter fir déi däitsch Kultur. Iwwer de Lëtzebuerger Ambassadeur huet hien dem Adolf Hitler ausriichte gelooss, hien, den Hitler, wier den edelste Mënsch an de stärkster Hort für die Zukunft Europas.
GEDELIT
1934 gouf d'Luxemburger Gesellschaft für deutsche Literatur und Kunst GEDELIT als Géigestéck zu der Alliance française gegrënnt. De Kratzenberg huet déi Vereenegung vun 1935 u geleet. 1938 huet d'GEDELIT ugefaangen, Propaganda an de Lëtzebuerger Lycéeën ze maachen. D'Sturmtrupp Lützelburg, eng Grupp vun nazifrëndleche Schüler, huet hir Versammlungen am Lokal vun der GEDELIT ofgehalen. Dem Kratzenberg seng Zeitung Luxemburger Schau war ganz kloer nazistesch.
Am Mee 1938 koum et zu engem Prozess géint ee vu senge Schüler, deen um Nationalfeierdag an der Kathedral e "Knuppert" explodéiere gedoen hat. Am Prozess koum dunn eraus, datt de Kratzenberg seng Schüler all Samschdeg ëm sech hat fir se z'endoktrinéieren. Hien ass doropshi vu Journaliste beschëllegt ginn, seng Plaz als Professer ze mëssbrauchen. Hien huet dunn e Prozess géint de Journalist Émile Marx gewonnen. Säi gudden Numm als Pedagog hat doduerch awer gelidden.
Am Mee 1939 huet en e Virtrag zu Köln gehalen, an deem hien iwwer d'Zougehéieregkeet vun de Lëtzebuerger zu der germanischen Rasse geschwat huet, an an deem en déi historesch a sproochlech Zougehéieregkeet zu Däitschland beweise wollt. Nëmmen e puer Wochen no der Annektioun vum Rescht vun der Tschechoslowakei als däitschgefouert Protektorat Böhmen und Mähren hu sou Wierder natierlech groussen Androck gemaach a sinn als Averständnis fir der GEDELIT hir Heim ins Reich Virstellunge verstane ginn. Doropshin huet den Erzéiungsminister Nicolas Margue dem Kratzenberg matgedeelt, wann hien dat nach eng Kéier géif maachen, da géif e seng Staatsplaz verléieren.
Zäit vun der däitscher Okkupatioun
Wéi däitsch Truppen den 10. Mee 1940 Lëtzebuerg besat haten, war d'GEDELIT komplett eng politesch Organisatioun am Déngscht vum Okkupant. De 17. Mee 1940 gouf d'Volksdeutsche Bewegung (VdB) gegrënnt, déi ënner dem Kratzenberg dann däitlech fir en Anschluss un Nazidäitschland agetrueden ass. A senger neier Funktioun war de Kratzenberg dem däitsche Chef der Zivilverwaltung, dem Gauleiter Gustav Simon ënnerstallt.
De 6. Juli 1940 huet d'VdB en Opruff gemaach: ''Luxemburger, höre die Stimme des Blutes! Sie sagt dir, dass du nach Rasse und Sprache ein Deutscher bist. Luxemburgertum in allen Ehren! Denn wahres Luxemburgertum ist reines Deutschtum.''
Vum 1. Abrëll 1941 bis zur Liberatioun war de Kratzenberg Direkter vum Kolléisch, eng Funktioun déi hien awer wéinst senge politeschen Aktivitéiten (virun allem am VdB) net konnt ausüben (hie gouf an der Schoul duerch en däitschen directeur faisant fonction ersat).
D'Enn
Wéi 1944 d'Alliéiert op Däitschland zougeréckelt sinn, huet de Kratzenberg sech den 1. September duerch d'Bascht gemaach. Op Tréier, dann iwwer Koblenz op Weißenberg. E Bréif u säi Meedchen huet en no Krichsenn verroden. Hie gouf op Lëtzebuerg bruecht, wou him de Prozess gemaach gouf. Dee Prozess huet véier Deeg gedauert. Den 1. August 1946 gouf hien zum Doud verurteelt.
Den Damien Kratzenberg gouf den 11. Oktober 1946 um Schéissstand vun der Kasär um Helleg-Geescht-Plateau erschoss.
Hie gouf nom Krich als den Haaptmann vun der Lëtzebuerger Nazikollaboratioun betruecht, also als lëtzebuergeschen Degrelle oder Quisling.
Canton de Fougères-Nord
De Canton de Fougères-Nord ass eng fréier franséisch administrativ Andeelung am Arrondissement Fougères-Vitré, am Departement Ille-et-Vilaine an der Regioun Bretagne.
Damien Kratzenberg
D'Enn
Hie war de Brudder vum Albert Kratzenberg.
Jean Feltes
De Jean Feltes, gebuer den 12. November 1885 zu Gëtzen a gestuerwen den 11. November 1959 um Lampertsbierg, war e lëtzebuergesche Sproocheprofesser a Linguist.
Nom Kolléisch huet hien zu Paräis an zu München Griichesch studéiert, an duerno an England Englesch. Hien huet 1918 eng gréisser Aarbecht iwwer Dichtung, déi sech mat Déieren ofginn huet, publizéiert. Och mat Phonetik huet hie sech vill befaasst.
Nom Zweete Weltkrich gouf e vum Educatiounsministère chargéiert, eng Orthographie fir d'Lëtzebuergesch auszeschaffen. D'Offiziell Lëtzebuerger Orthographie konnt sech awer net duerchsetzen, well hiert Schrëftbild ze vill vun deem vum Däitschen, dat d'Leit gewinnt waren, ofgewach ass.
== Gielchen ==
Stëppelee
thumb|E Stëppelee aus Ahorn, Acajou a Kiischtenholz gedrechselt E Stëppelee (oder Stopp-Ee) gëtt beim Stëppele vu Strëmp gebraucht, fir d'Lächer auserneenzemaachen, a sou besser kënnen ze stoppen.
Stëppeleeër goufe fréier op der Drechselbänk aus Holz gedréit.
Aldo Moro
Den Aldo Moro, gebuer den 23. September 1916 zu Maglie (Lecce) a gestuerwen den 9. Mee 1978 zu Roum, war en italieenesche Politiker.
De Jurist Aldo Moro war als Deputéierte vun der Democrazia Cristiana vun 1948 un am italieenesche Parlament. Hie war Justizminister (1955-1957) an Unterrechtsminister (1957-1959), duerno Generalsekretär vu senger Partei (1959-1964) an Ausseminister (1969-1972 an 1973-1974). Ministerpresident vun Italie war hie vun 1963-1968 a vun 1974-1976.
Den Aldo Moro, deen dem lénke Flillek vu senger Partei zougerechent gouf, gouf den 13. Mäerz 1978 vun de Brigate Rosse ("Roude Brigaden") entfouert an ass no 8 Wochen erschoss opfonnt ginn.
Alicante
Alicante (val.:Alacant) ass eng Stad a Spuenien an der autonomer Gemeinschaft Valencia. Si ass d'Haaptstad vun der Provënz Alicante.
Alicante ass eng Hafen- an Touristestad a läit un der Costa Blanca. Et ass déi zweetwichtegst Stad a Valencia.
J
De Buschtaf J, respektiv j, ass deen zéngten am laténgeschen an am kyrilleschen Alphabet. Et ass e Konsonant.
PHP
PHP (rekursivt Backronym fir „PHP: Hypertext Preprocessor“, ursprénglech „Personal Home Page Tools“) ass eng Scriptsprooch mat enger Java- resp. Perl-orientéiert Syntax, déi haaptsächlech fir dynamesch Entwécklung vu Websäiten oder Webapplikatioune benotzt gëtt. PHP ass eng Open-Source-Software.
PHP zeechent sech am speziellen doduerch aus, datt een et liicht léiere kann. Déi breet Datebankenënnerstëtzung, d'Internet-Protokollabannung an d'Verfügbarkeet vu villen zousätzleche Funktiounsbibliothéiken si weider Charakteristiken, déi Programméierer ze schätze wëssen. Et existéieren zum Beispill Programmbibliothéike fir Biller a Graphiken, déi a Websäiten agebonne solle ginn, dynamesch ze generéieren.
Vico del Gargano
Vico del Gargano ass eng Uertschaft a Gemeng an Italien. Se läit 41° 54' nërdlech, a 15° 58' ëstlech an der Provënz Foggia, Regioun Apulien. Op 110 km² wunnen eng 8.000 Awunner (Stand 2009).
Den Nationalpark Foresta Umbra gehéiert zum Gebitt vun der Stad, déi am Summer vun den Touriste lieft an am Wanter bal ausgestuerwen ass.
427 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 432 v. Chr. | 431 v. Chr. | 430 v. Chr. | 429 v. Chr. | 428 v. Chr. | 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | 422 v. Chr.
Dës Säit befaasst sech mam Joer 427 v. Chr.
Lann zu Baastenduerf
Dës Lann (Tilia sp.; tilleul; Linde), déi zu de bemierkenswäerte Beem zu Lëtzebuerg gehéiert, steet zu Baastenduerf virun der Märei an der Kierch, op der Plaz déi no hir benannt ass: Bäi der Lann.
Am ausgehielegte Stamm kann een neigebilte Wurzelen (racines adventives) erkennen, en Zeechen, datt déi eigentlech Wuerzelen hir Funktioun net méi eleng erfëlle kënnen.
Schonn ufanks der 1970er Joren huet de Bam geschwächelt. Sou schreift de Carlo Hemmer (1974):
''Mir bangt um die alte Linde am Dorfplatz der Kirche gegenüber. Sie grünt lustlos, treibt nur spärliche Knospen. Zu knauserig hat man ihr das Erdreich bemessen, zu eng den Panzer des Asphalts um den Stamm gezogen. Man sollte hier nach dem Rechten sehen, bevor es zu spät ist, bevor der Platz durch das Sterben des mächtigen, ehrwürdigen Baumes Schönheit und Stimmung verliert.''
Dëse Bam steet net op der Lëscht vun de Monuments nationaux.
Kurt Hovelynck
De Kurt Hovelynck, gebuer den 2. Juni 1981 zu Eeklo, ass e belsche professionelle Vëlossportler.
Den Hovelynck huet seng Profiscarrière 2004 bei der belscher Vëlosekipp Jong Vlaanderen 2016 ugefaangen. Zanter 2005 fiert e fir de Professional Continental Team Chocolade Jacques.
A senger zweeter Saison gouf en do Zweete beim Grand Prix Wanzele, an Drëtten op enger Etapp vum Circuit de Lorraine.
Bei dem Tour de l'Algarve an dem Tour de l'Avenir konnt hie sech 2006 zweemol ënner den zéng Éischte klasséieren.
Suzanne Flon
D'Suzanne Flon, gebuer den 28. Januar 1918 zu Kremlin-Bicêtre am Val-de-Marne, a gestuerwen de 15. Juni 2005 an enger Klinick zu Paräis un de Follge vun enger Gastroenterite (Mo-Daarm-Entzündung), war eng franséisch Theater- a Filmschauspillerin.
D'Suzanne Flon schafft fir d'éischt an de Grands Magasins du Printemps wou se wéinst hirer Zweesproochegkeet englesch Touriste beréit.
Si ass besonnesch vum Theater hier bekannt. Nodeem si e puer Méint d'Sekretärin vun der Édith Piaf war, krut si 1943 d'Brieder ënner d'Féiss an der Comédie des Champs-Élysées wou si ënner anere Rollen 1944 d'Ismène am Jean Anouilh senger Antigone spillt.
Nom Zweete Weltkrich dréit si Filmer mat ville grousse Filmregisseure wéi de Claude Autan-Lara, den John Huston an den Orson Welles. Hire leschte Film war dem Claude Chabrol säi La demoiselle de bonheur.
Hire leschten ëffentlechen Optrëtt hat d'Suzanne Flon den 8. Mee 2005 op der Bün vun der Opéra comique zu Paräis bei der Ouverture vun der XIVe Nuit des Molières.
Theater
Au théâtre comme au cinéma, cette actrice-née donnait avant tout l'impression d'être elle-même, schreift de Jacques Chirac a sengem Hommage nom Doud vun der Suzanne Flon, an e begréisst la netteté de sa voix, la finesse de ses traits et la grâce de sa silhouette. ''Elle avait le secret de la jeunesse de l'âme et du coeur, qui est aussi celui de l'enthousiasme et de la volonté. Sous une apparence frêle, elle était animée d'une énergie inlassable qui continuait sans cesse de la porter, à près de 90 ans, vers de nouveaux projets, poursuit le communiqué diffusé par l'Elysée''.
428 v. Chr.
Dës Säit befaasst sech mam Joer 428 v. Chr.
Bronz
Bronz oder Bronze ass en Alliage deen haaptsächlech aus Koffer an Zënn besteet. De Gehalt un Zënn deen tëscht 6 % a 17 % variéiere kann, hänkt dovun of firwat d'Bronz gebraucht gëtt. Heiansdo kënnen och nach Metaller wéi Zénk a Bläi a ganz niddrege Proportioune bäigemëscht ginn.
Bronz schmëlzt méi séier wéi Koffer, ass och méi haart a méi dicht. Se gëtt haaptsächlech gebraucht fir Moulagen ze maachen. D'Schmëlztemperatur vun der Bronz hänkt of vum Undeel vun de verschiddene Metaller.
D'Resistenz vun der Bronz ass am gréisste bei engem Zënnundeel vu 15 %, an hir gréissten Dicht huet se bei engem Undeel vun 28 %.
Bronz an der Mechanik
An der Mechanik gëtt Bronz haaptsächlech gebraucht fir Lagerkëssen oder soss Deeler ze bauen déi enger Reiwung ausgesat sinn, wéi z. B. Achsesupporten.
Den Zënngehalt vun der mechanescher Bronz läit tëscht 6 % an 18 %. Verschidde Beispiller vun der Mëschung no Gebrauch
Fir speziell Maschinnendeeler brauch ee gerengegt Bronz, och nach Phosphorbronz genannt. D'Mëschung vu sou Bronzen ass an der Moyenne: Koffer 86,40 %, Zënn 8,96 %, Zénk 4,20 %, Bläi 0,40 % a Phosphor 0,04 %.
Bei verschiddene Maschinnendeeler, wéi Verbindungsdeeler bei Lokomotiven an am Schëffsbau, gëtt Bronze gebraucht, an där tëscht 2 % an 10 % Mangan dran ass. Sou Bronze si ganz haart, verdroen héich Temperaturen an hunn en niddrege Verschläiss.
Fréier goufe bronzen Dréit gebraucht fir Telegraphen- an Telefonsleitungen. Fir déi Dréit ze maache gouf Silizium mat bäigemëscht. Doduerch krut een eng zimmlech puer Bronze, déi eng héich Festegkeet hat a gutt gezunn konnt ginn.
Aluminiumbronze si ganz haart, homogeen, an hunn eng grouss Festegkeet. Den Deel vum Aluminium kann tëscht 5 % a 15 % sinn. Déi Bronze gi fir Maschinnendeeler agesat, déi eng héich Aarbechtleeschtung hunn, a bei der Konstruktioun vu Prezisiounsapparaten.
Clisson
Clisson (Gallo/Poitevin: Cliczon, Bretonesch: Klison) ass eng franséisch Gemeng am Departement Loire-Atlantique an der Regioun Pays de la Loire. Zesumme mat Ancenis, Fougères, Châteaubriant a Vitré gehéiert Clisson zu der Marche de Bretagne.
Pont Candelier
De Pont Candelier ass eng Eisebunnsbréck an der Belsch iwwer d'Sambre bei Montigny-le-Tilleul am Hainaut.
D'Bréck déi bei der SNCB Pont N° 14 heescht läit op der Linn 130A, déi och nach ënner dem Numm Linn Paräis-Berlin bekannt ass, op der Sektioun Erquelines-Charleroi.
Et ass eng zweegelenkeg Boubréck (ganz flache Bou) déi am arméiertem Bëtong gebaut gouf. Et war eng vun den éischten Eisebunnsbrécken am arméiertem Bëtong an dëser Bauweis (fir Stroossebrécke gouf dës Bauweis scho méi laang gebraucht).
Si gouf op Initiativ vum Ingénieur en Chef des Études de la Voie de la Compagnie du Nord, Candelier gebaut, dohier och den Numm. D'Konzept vum Bau gouf vum d'Eugène Freyssinet dem Erfinder vum Virgespaante Bëtong, realiséiert.
Den Tablier huet als Opleeër zwéi parallel Béi déi 4,50 Meter vunenee sinn. All Bou ass 3,50 Meter breet, an d'Spaanwäit ass 64 Meter. D'Verhältnes Spaanwäit/Héicht ass 10/1.
Bei der Berechnung vun der Bréck ass eng Iwwerbelaaschtung vu 40%, mat agerechent ginn.
De flaache Bou
De flaache Bou war eng vun de wichtegste Viraussetzunge beim Bau vun dëser Bréck. D'Ursaach fir de Bau war well bei der aler Bréck zwéi Pilieren an der Sambre stoungen, déi de Schëffsverkéier staark behënnert hunn.
Déi nei Bréck huet missen un d'Situatioun ugepasst ginn. Dofir huet de Bou op senger ganzer Längt missen déi neideg fräi Héicht fir d'Schëffer garantéieren, säin Tablier konnt awer och net ze héich si well soss hätten d'Gleiser op den zou Säite vun der Bréck misste béidsäiteg op enger grousser Streck frësch anniveléiert ginn. Dëst war awer schwéier ze realiséieren ouni nach eng aner Bréck déi knapps 400 Meter dovun ewech steet och ëmänneren ze mussen.
Leopold I. vun der Belsch
De Leopold Georg Christian Friedrich vu Saxen-Coburg a Gotha (gebuer Leopold vu Saxen-Coburg-Saalfeld), Herzog vu Saxen, Prënz vu Saxen-Coburg-Gotha, war deen éischte Kinnek vun de Belsch ënner dem Numm Leopold I.. Hien ass de 16. Dezember 1790 zu Coburg a Bayern gebuer an den 10. Dezember 1865 zu Laeken (haut Bréissel) gestuerwen.
Hie war dee jéngste Jong vum Herzog Franz I. vu Saxen-Coburg-Saalfeld (1750-1806) a senger zweeter Fra, der Greefin Augusta Reuss vun Ebersdorf (1757-1831). De 4. Juni 1831 gouf hien zum éischte Kinnek vun de Belsch gewielt an huet den 21. Juli 1831 den Eed op d'Verfassung geleescht.
Liewen
De Leopold gouf scho mat 5 Joer Colonel am Räichsregiment Izmailowski a Russland, a mat 12 Joer Generol.
1806, nodeem d'Herzogtum Saxen-Coburg-Saalfeld vun den napoleoneschen Truppen eruerwert gi war, ass en a Russland gaangen, wou en, als Colonel vun engem Kavallerieregiment, 1813 bei der Schluecht vu Lützen, géint dem Bonaparte seng Arméi gekämpft huet.
Wéi de Krich eriwwer war, huet en den 2. Mee 1816 d'Prinzessin Charlotte vu Groussbritannien, d'Duechter vum spéidere Kinnek George IV. vum Vereenegte Kinnekräich. Si war deemools d'Krounierwin vum Vereenegte Kinnekräich, ass awer 1817 no der Gebuert vun enger Duechter, déi dout op d'Welt komm war, gestuerwen.
1830 huet de Leopold refuséiert, Kinnek vu Griicheland ze ginn. Well de 4. Oktober hat de Belschen Nationalkongress de Louis vun Orléans (1814-1896), Herzog vun Nemours an zweete Jong vum Louis-Philippe I. vu Frankräich zum Kinnek gewielt, wat deem säi Papp awer am Numm vu sengem Jong refuséiert hat, fir d'Englänner ze zëssen. Doropshin huet den Nationalkongress de Leopold gefrot. Nodeem op der Konferenz vu London den Traité vun den 18 Artikelen ënnerschriwwe gi war, an de Kongress em den 9. Juli zougestëmmt hat, gouf de Leopold den 21. Juli 1831 zum Kinnek vun de Belsch gekréint.
Hien huet den 9. August 1832 d'Louise vun Orléans, Duechter vum Louis-Philippe bestuet, nodeem e vun der Schauspillerin Karoline Bauer, déi en 1829 bestuet hat, gescheet gi war. Si krute 4 Kanner:
Ausserdeem hat en 2 Jonge mat senger Maîtresse, der Arcadie Claret (1826-1897): de Georges-Frédéric von Eppinghoven (1849-1904) an den Arthur von Eppinghoven (1852-1940). {{Autoritéitskontroll]]
Leadbelly
De Leadbelly, oder och Lead Belly, wéi hie säin Numm selwer geschriwwen huet, gebuer den 29. Januar 1889 zu Mooringsport, Louisiana als Huddie William Ledbetter, a gestuerwen de 6. Dezember 1949 zu New York, war e schwaarzen US-amerikanesche Folk a Blues-Sänger.
Backronym
De Begrëff Backronym bezeechent en Akronym oder eng Ofkierzung, déi nodréiglech en neie Bedeitungsinhalt krut. Backronym ass dobäi eng Wuertkräizung aus „hannerzeg“ (englesch back), an Akronym (englesch acronym).
E witzegt Beispill fir e Backronym ass d'Interpretatioun vun OGBL: „Owes – Geet – d'Bomi“ – Lafen“ (eigentlech: Onofhängege Gewerkschaftsbond Lëtzebuerg).
Metz
Metz ass eng Stad an der franséischer Regioun Grand Est, am Departement Moselle, deem seng Prefecture et ass.
Backronym
Dat wuel bekanntst Lëtzebuerger Beispill ass d'Partei ADR. Uganks sollt dëse Backronym Aktiounskomitee fir Demokratie a Rentegerechtegkeet bedeiten, gouf am Mäerz 2006 dann awer an Alternativ Demokratesch Reformpartei ëmbenannt.
Hemstel
Hemstel ass eng Uertschaft an der Gemeng Bech. Se läit um CR129, tëscht Beidler an Zëtteg, op enger Héicht vun ca. 280 m iwwer N.NB.
Backronym
Vill Backronymmer sinn och Apronymmer.
Dacks ginn och Backronymmer zu Wierder gebilt, déi ursprénglech keng Ofkierzunge waren, zum Beispill beim Perl.
Metz
Partnerschafte mat auslännesche Stied
ë. a. mat
Hemstel
Geschicht
Eng éischt Kéier gouf Hemstel an enger Charte aus dem Joer 894 ënner dem Numm Hemmeingestal ernimmt. Den Numm geet warscheinlech zeréck op eng fränkesch Famill vun engem gewëssen Hemming, déi sech do installéiert hat. 895 gouf et un d'Klouschter Iechternach verschenkt, an 953 goung et an de Besëtz vum Klouschter Oeren iwwer, zu deem et bis zum Enn vum 18. Joerhonnert gehéiert huet. 1393 gouf den Numm Hemstal fir d'éischt dokumentéiert. Op der Ferraris-Kaart vun ëm 1775 ass Hemstall als eng kleng Uertschaft mat enger 3 Haiser an e puer anere Gebaier agedroen. D'Kadasterkaart vun 1824 weist, datt an deene 50 Joer dertëscht eng ganz Rëtsch Haiser an der Duerfstrooss, an och verspreet ronderëm, bäikomm sinn.
Literatur
Joseph Heinz: "Hemstal - eine kleine Pfarrei mit interessanter Geschichte" in: Lëtzebuerger Sonndesblat Nr 10, 3. Mäerz 1980, S.4-5.
426 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 431 v. Chr. | 430 v. Chr. | 429 v. Chr. | 428 v. Chr. | 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | 422 v. Chr. | 421 v. Chr.
Dës Säit befaasst sech mam Joer 426 v. Chr.
Gemeinschaftsantenn
Gemeinschaftsantenn ass déi gewéinlech Bezeechnung fir d'Verdeele vu Fernseeprogrammer iwwer e Kabelnetz. D'Bezeechnung Teledistributioun ass och geleefeg. Am Englesche gebraucht een d'Ofkierzung CATV (cable antenna television). Zu Lëtzebuerg hunn 94% vun de Stéit d'Méiglechkeet sech un eng Gemeinschaftsantenn unzeschléissen.
Entwécklung vun de Gemeinschaftsantennen zu Lëtzebuerg
D'Entwécklung vun de Gemeinschaftsantennen zu Lëtzebuerg hänkt logescherweis enk mat där vun der Televisioun am Allgemengen zesummen. Den Ufank läit also an den 1950er an 1960er Joren, wéi de Fernsee e méi geleefegt Ekipement an de lëtzebuergesche Stuffe ginn ass. Déi éischt Televisiounsprogrammer zu Lëtzebuerg goufen 1954 vun der CLT ausgestraalt. Mä et war awer och méiglech d'Programmer aus den Nopeschlänner z'empfänken, well déi terrestresch Radiodiffusioun, déi eenzeg Technologie déi et deemools gouf, sech net u Landesgrenzen hält. D'Lëtzebuerger haten also scho ganz fréi, och well si méi wéi eng Sprooch verstan hunn, net nëmmen een, mä bis zu sechs Fernseeprogrammer.
Wat fir déi eng Lëtzebuerger eng flott Saach war, war et awer net onbedingt fir se all. D'Geographie an d'Topographie vum Land haten als Konsequenz, datt net am ganze Land déi selwecht Programmer an der selwechter Qualitéit konnten empfaange ginn. Wat ee méi wäit vun der Grenz mat engem Land ewech war an zemools och wann een an engem Dall gewunnt huet, hat ee Problemer fir iwwer eng terrestresch Antenn d'Programmer z'empfänken. Sou gouf eng Associatioun vun de benodeelegte Fernseebesëtzer gegrënnt déi dëse Sujet thematiséiert huet. D'Diskussioune ware souwuel vun technescher wéi vu finanzieller Natur.
Technesch gouf et zwou méiglech Léisunge fir dee Problem. Déi éischt wier gewiescht op deene Plaze wou schlechten Empfank war Relais-Statiounen opzeriichten, déi d'Signal verstäerkt hätte fir datt et zum Beispill och an engem Dall empfaange kéint ginn. Déi zweet war fir amplaz vun eenzele privaten Daachantennen eng gréisser Antenn, eng Gemeinschaftsantenn, op eng gutt Plaz ze setzen, zum Beispill ob eng Kopp, an dann iwwer e Koaxkabelnetz d'Signal an d'Haiser ze transportéieren.
Finanziell huet d'Fro sech gestallt ob, wéi beim Telefon mat der Postverwaltung, de Staat fir d'Léisung vum Problem zoustänneg wier oder ob et un der Privatinitiativ wier Léisungen ze fannen.
Fir den technesche Volet z'analyséieren huet d'Regierung Ufank 1966 eng Expertekommissioun agesat, déi am Summer 1967 hir Conclusioune gezunn huet. Si huet der Regierung recommandéiert eenzeg an eleng d'Gemeinschaftsantenn als Solutioun z'erlabe fir d'eventuell Problemer vun enger gemëschter Léisung ze vermeiden.
Am Kader vun de Budgetsdebatten an der Chamber, huet de Staatsminister Pierre Werner den 29. November 1967 der Regierung hir Positioun kloer gestallt an ugekënnegt datt d'Regierung just Gemeinschaftsantennen erlabe géif an datt d'Privatinitiativ de Motor misst si fir déi Reseauen ze zéien.
Et war effektiv sou, datt schonn an de Jore virdrun, déi éischt Gemeinschaftsantennen aus der Privatinitiativ entstane waren. Klierf, den Houwald, Esch-Sauer, Kautebaach haten Enn 1967 schonn eng Gemeinschaftsantenn. Ëlwen, Colmer-Bierg, Schieren, Lëntgen, Itzig-Plateau, Fiels, Veianen, Iechternach, Hesper, Méischdref, Wëlwerwolz, Wolz, Walfer a Koplescht hate Projete wa se net schonn am Gaang waren ze bauen.
An de Joren duerno ass Lëtzebuerg zu engem vun de verkabelste Länner an Europa ginn, zesumme mat senge Partner aus dem Benelux, der Belsch an Holland. 94% vun de Stéit zu Lëtzebuerg hunn d'Méiglechkeet sech un eng Gemeinschaftsantenn unzeschléissen.
Eng Spezifizitéit vun de Gemeinschaftsantennen zu Lëtzebuerg bleift awer, datt déi verschidden Netzer net systematesch ënnerenee verbonne sinn. Et handelt sech ëm lauter Inselen, déi eng vun der anerer onofhängeg sinn.
Technesch Entwécklung
Déi éischt Gemeinschaftsantennennetzer waren technesch gesinn net ganz opwenneg. Si hunn aus Koaxkabel bestanen deen iwwerierdeg vun Haus zu Haus gezu ginn ass a konnte mat der Hëllef vu Verstäerker d'Signal vun enger net all ze héijer Zuel vu Televisiounsprogrammer transportéieren.
Ee vun den éischte Problemer déi derbäikomm sinn, war nieft dem rengen Empfank d'Fro vun de verschiddenen Norme fir faarweg Televisoun an den Nopeschlänner. E gouf geléist andeems d'Secam-Signal vun de franséische Programmer schonn an der Kappstatioun vun der Gemeinschaftsantenn an e PAL-Signal ëmgewandelt ginn ass.